પાટણ જીલ્લાના વાતાવરણમાં છેલ્લા પંદર દિવસથી આવેલ પલટાને પગલે બપોરે ગરમીનો અહેસાસ તો બીજી તરફ રાત્રે કડકડતી ઠંડીનાં ચમકારાને પગલે શહેર સહિત જીલ્લાભરમાં તાવ, શરદી, ખાંસી સહિત વાયરલ ફીવરના દર્દીઓમાં વધારો થતા સરકારી સહિત ખાનગી દવાખાનાઓ દર્દીઓથી ઉભરાયા છે ત્યારે એકાએક અરબ દેશમાં નોકરી કરી રજાગાળવા આવેલ આધેડની પત્નિ અને ત્યાર બાદ આધેડનું મોત થતા અને આ બાબતે જીલ્લા આરોગ્ય અધિકારીને પૂછતા મરનાર આધેડનું મોત સ્વાઈન ફ્લુના પગલે થતા આરોગ્ય તંત્ર જાગતું થઈ અસરગ્રસ્ત વિસ્તારમાં ર્ડાક્ટર સહિત સ્ટાફની ટીમ ઉતારી લોકોનો સીધો સંપર્ક કરી લોહીના નમૂના લઈ દવાની વહેંચણી કરી રોગને અટકાવવાની કામગીરી હાથ ધરી છે.